LOT:n lento 5055

LOT:n lento 5055 oli LOT:n reittilento Varsovasta New Yorkiin. Lennolla käytetty Iljušin Il-62 syöksyi maahan Varsovassa 9. toukokuuta 1987. Kaikki 172 matkustajaa ja 11 miehistön jäsentä kuolivat onnettomuudessa.

Koneen noustessa matkalentokorkeuteen moottorin numero 2 turbiini hajosi kappaleiksi vaurioittaen ohjausvaijereita ja sytyttäen tulipalon rahtitilassa. Miehistö onnistui lentämään pahoin vahingoittunutta konetta 31 minuutin ajan mutta menetti lopulta sen hallinnan.

LOT:n lennolla 7 sattui seitsemän vuotta aiemmin Varsovassa samankaltainen onnettomuus, jossa kuoli 87 ihmistä.

 Lähteet 


 Viitteet 

Luokka:Vuoden 1987 lento-onnettomuudet
Luokka:Lento-onnettomuudet Puolassa
Luokka:Tulipalot lentokoneissa
Luokka:1980-luvun tulipalot